armvectores/hy_wikipedia_2023 huggingface dataset:
Աբրահամ Փաշա

Աբրահամ փաշա (Աբրահամ Երամյան) (1833 - 1918), հայկական ծագմամբ օսմանյան քաղաքացիական ծառայող և դիվանագետ։
Հայ բանկիրների ընտանիքի որդի Աբրահամը սուլթան Աբդուլազիզի մտերիմ ընկերն էր։ Նա սահուն խոսում էր թուրքերեն, արաբերեն և ֆրանսերեն, Ստամբուլի Պերա բարձր հասարակության կարկառուն գործիչ էր։


== Ֆինանսական անկում ==
1883 թվականին սկիզբ դրվեց Փաշայի ֆինանսական անկմանը, նա ֆինանսապես կործանվեց և չկարողացավ մարել իր պարտքերը։ Աբրահամ փաշան ստիպված էր 1898 թվականին իր ներդրումները փոխանցել Բորսային, իսկ իր ողջ ունեցվածքը հանձնել Օսմանյան բանկին։ Նրա անձնական ունեցվածքը բանկը վաճառել է 1919 թվականին Մանուկ Մանուկյան անունով ֆոնդային բրոքերին։ 


== Արտաքին հղումներ ==
Օսմանյան բանկի արխիվները


== Ծանոթագրություններ ==
39 աստիճաններ (ֆիլմ, 1935)

«39 աստիճաններ» (անգլ.՝ 39 Steps), ռեժիսոր Ալֆրեդ Հիչքոքի 1935 թվականին նկարահանված թրիլերը։ Հիմնված է Ջոն Բակենի 1915 թվականին գրված համանուն վեպի վրա։


== Վերնագրի տեքստ ==
Ֆիլմի գլխավոր հերոսը կանադացի Ռիչարդ Հաննեյն է, ով մեկնել է Անգլիա, և այնտեղ դարձել Աննաբելա անունով աղջկա սպանության մեջ կասկածյալ։ Աղջկա հետ Հաննեյը ծանոթացել էր սպանությունից մի քանի ժամ առաջ նրա համարում, որտեղ նրան գտել էին սպանված։ Պարզվում է, որ աղջիկը գաղտնի գործակալ է։ Միակ բանը, որ լսել էր Ռիչարդը, «39 աստիճաններ» բառերն էին։
Թաքնվելով ոստիկանների և գերմանացի լրտեսների հետապնդումից՝ Ռիչարդը փորձում է պարզել առեղծվածային «39 աստիճանների» գաղտնիքը ...


== Դերերում ==


== Գրականություն ==
Mark Glancy, The 39 Steps։ A British Film Guide (London, Tauris, 2003) ISBN 186064614X
Jerry Vermilye, The Great British Films (London, Citadel Press, 1978) ISBN 080650661X


== Ծանոթագրություններ ==


== Արտաքին հղումներ ==
39 աստիճաններ(անգլ.) ֆիլմը Internet Movie Database կայքում
«39 աստիճաններ»(ռուս.) ֆիլմը ԿինոՊոիսկ կայքում։
ֆիլմը ինտերնետ արխիվում
«39 աստիճաններ»(անգլ.) ֆիլմը allmovie կայքում:
39 աստիճաններ(անգլ.) ֆիլմը Rotten Tomatoes կայքում
Criterion Collection essay by Marian Keane Archived 2008-04-16 at the Wayback Machine.
The 39 Steps Eyegate Gallery Archived 2012-02-11 at the Wayback Machine.
Լենինաբադ (այլ կիրառումներ)

Լենինաբադ կարող է նշանակել՝


== Ադրբեջան ==
Լենինաբադ — գյուղ Ադրբեջանական Հանրապետության Բաբեկի շրջանում։
Լենինաբադ — գյուղ Ադրբեջանական Հանրապետության Շամքիրի շրջանում։
Լենինաբադ (այժմ՝ Սանգալան) — գյուղ Ադրբեջանական Հանրապետության Աղսուի շրջանում։
Լենինաբադ (այժմ՝ Թյաքլյա) — գյուղ Ադրբեջանական Հանրապետության Գոբուստանի շրջանում։
Մելինե Համամջյան

Մելինե Հմայակի Համամջյան (դեկտեմբերի 17, 1922(1922-12-17), Կոստանդնուպոլիս, Օսմանյան կայսրություն - մայիսի 7, 1999(1999-05-07), Երևան, Հայաստան), հայ դերասանուհի։ ՀԽՍՀ ժողովրդական արտիստուհի (1984 թ.)։


== Կենսագրություն ==
1923 թվականին ծնողների հետ հաստատվել է Պլովդիվում (Բուլղարիա), որտեղ 1939 թվականից մասնակցել է հայկական թատերական ներկայացումների։ 1946 թվականին հայրենադարձվել է. նույն թվականից՝ Երևանի Պարոնյանի անվան երաժշտական կոմեդիայի թատրոնի դերասանուհի։ Համամջյանի դերասանական արվեստը ձևավորվել է Վարդան Աճեմյանի ղեկավարությամբ։ Առաջին դերը՝ Թերեզա (Հ. Պարոնյանի «Շողոքորթն», 1948 թ.)։ Ստեղծել է գրոտեսկական ցայտուն, սակայն միանգամայն հավաստի դերապատկերներ՝ կերպարային ողջ խորությամբ, լավագույններից են Թերեզա, Մարթա (Հ. Պարոնյանի «Շողոքորթն», 1948 թ., «Ատամնաբույժն արևելյան», 1952 թ.), Մինադորա (Ջոջուայի «Երկու օրիորդ», 1963 թ.), Փեփրոնե (Ա. Պապայանի «Փարիզեցի փեսան», 1970 թ.), Շողակաթ («Մեծապատիվ մուրացկաններ», ըստ Հ. Պարոնյանի, 1992 թ.)։ Մասնակցել է հեռուստատեսային բազմաթիվ ներկայացումների, նկարահանվել կինոյում։


== Դերերը կինոյում ==
1962 թ. - «Տերն ու ծառան» - Անթառամ, Մաթոսի կինը
1964 թ. - «Շրթներկ N 4» - դրվագ
1964 թ. - «Մսյո Ժակը և ուրիշները» (դրվագ «Կեղծ լրտեսը»)- Շուշիկ
1969 թ. - «Ձախորդ Փանոսը» - Փանոսի կինը
1978 թ. - «Արևիկ» - Արևիկի ընկերուհի
1980 թ. - «Կտոր մը երկինք» - Մարիամ
1982 թ. - «Գիքոր»
1992 թ. - «Ընկեր Փանջունի» - Պայծառ
Մեզենի շրջան

Մեզենի շրջան (ռուս.՝ Мезенский район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Մեզեն։


== Աշխարհագրություն ==
Շրջանի տարածքի մակերեսը կազմում է 34400 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 10321 մարդ։ Բնակչության խտությունը կազմում էր 0,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Եետմա (գյուղ, Ռակե շրջան)

Անվան այլ կիրառումների համար տե՛ս՝ ՅեետմաԵետմա (էստ․՝ Jäätma), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այծուռենի

Անվան այլ կիրառումների համար տե՛ս՝ Այծուռենի (այլ կիրառումներ)Այծուռենի (լատ.՝ Salix caprea), ուռազգիների ընտանիքի, ուռենիների ցեղին պատկանող ծառատեսակ։


== Բուսաբանական նկարագիր ==
Այծուռենին 8-10 մետր բարձրությամբ ծառ է, մինչև 70 սմ տրամագծով։ Բարձր լեռնային շրջաններում աճում է որպես խոշոր թուփ։ Ընձյուղները ծածկված են մոխրագույն աղվամազով։ Տերևները կլորավուն են, էլիպսաձև, ձվաձև, երբեմն՝ նշտարաձև, 9-17 սմ երկարությամբ, 5-7 սմ լայնությամբ, ամբողջաեզր կամ ալիքաատամնաձև, վերևի կողմից կնճռոտ, մուգ կանաչավուն, ներքևի կողմից մոխրաթավոտ։ Ծաղիկները բաժանասեռ են։ Հավաքված են կատվիկներում, որոնք բացվում են մինչև տերևների երևալը։ Բազմանում է կտրոններով և սերմերով։ Էկոլոգիական խումբը՝ XIII: Մշակության շրջանները 1-32։
Հաջողությամբ է աճում մեր հանրապետության ինչպես ամենացածրադիր, այնպես էլ բարձր լեռնային շրջաններում։ Գետահովիտներում փարթամ ծառ է, իսկ մերձալպյան նոսրուտներում՝ թուփ։ Չի վախենում ո՛չ սառնամանիքներից, ո՛չ առատ ձյունատեղումներից, ո՛չ էլ կիզիչ արևից ու երաշտից։ Այծուռենու բողբոջները ամենից վաղ են բացվում, ավետելով գարնան գալուստը։
Առատ մացառներ է տալիս, որի շնորհիվ պիտանի է ձորակներն ու թեք լանջերը, փլվածքները ամրացնլու համար։


== Տարածվածություն ==
Բնական պայմաններում տարածված է Կովկասում և ողջ Եվրոպայում։ Հայաստանի պայմաններում տարածված է ամենացածրադիր վայրերից մինչև
բարձրլեռնային շրջանները, առանձին բուսուտներով։ Վեգետացիան վաղ է սկսվում։


== Կիրառություն ==
Առատ մացառներ է տալիս, որի շնորհիվ պիտանի է ձորակներն ու թեք լանջերը, փլվածքները ամրացնելու համար։


== Աղբյուրներ ==
Կազարա

Կազարա (ռուս.՝ Казара), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շուլմա գետի ափում։ Գետի երկարությունը 60 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետի գետային ավազանը՝ Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000008040
Հիդրոլոգիական ուսումնասիրությունների կոդը - 110000804
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեա Գվարների

Անդրեա Գվարների (իտալերեն՝ Andrea Guarneri, հունիս 1626, Կրեմոնա, Կրեմոնա, Լոմբարդիա - դեկտեմբերի 7, 1698(1698-12-07), Կրեմոնա, Կրեմոնա, Լոմբարդիա), իտալացի ջութակագործ վարպետ, երաժիշտ, աղեղնավոր երաժշտական գործիքներ պատրաստելու ասպարեզում հռչակված Գվարների տոհմի հիմնադիր։ Եղել է մեծահամբավ ջութակագործ վարպետ Նիկոլո Ամատիի լավագույն աշակերտը և մեծագույն ջութակագործ վարպետներից մեկը համարվող Բարտոլոմեո Ջուզեպե Գվարներիի (Bartolomeo Giuseppe Guarneri, del Gesù) պապը, ում փոխանցել է իր արհեստի նրբություններն ու գաղտնիքները: Նրա պատրաստած գործիքներով են նվագել բազմաթիվ անվանի ջութակահարներ, այդ թվում՝ Էմմի Վերհեյը, Քեննեթ Ռոուզը, Դաիսին Կասիմոտոն, Ուիլյամ Հագենը, Դևիդ Սոյերը, Ամիթ Փելեդը...
Անդրեա Գվարներիի պատրաստած գործիքները ներկայումս նույնքան բարձր են գնահատվում, որքան Անտոնիո Ստրադիվարիինն ու Նիկոլո Ամատիինը։ Ընդհանուր առմամբ այսօր աշխարհում հաշվվում են 250 ջութակ և 14 թավջութակ, որոնք Անդրեա Գվարներին պատրաստել է 1641 - 1664 թվականների միջակայքում։


== Կենսագրություն ==
Անդրեա Գվարներիի ընտանիքի, տոհմի, ծագման մասին չափազանց քիչ բան է հայտնի։ Ստույգ հայտնի է, որ նա ծնվել է 1626 թվականին, Կրեմոնայում։ Հայտնաբերվել են այդ ժամանակներում փայտի վրա կատարված փորագրություններ, որոնցում հանդիպում է Նիկոլո Ամատիի հարևանությամբ ապրած ոմն Giovanni Battista Guerine-ի անունը։ Ենթադրվում է, որ դա կարող է լինել Գվարնիրի անվան տարբերակներից։ 1641 թվականից Պատանի Անդրեան ապրել է Նիկոլո Ամատիի մոտ և աշակերտել է նրան։ Հավանաբար այդ ընթացքում նրան ընկերակցել են Ֆրանչեսկո Ռուջերին և Անտոնիո Ստրադիվարին, ովքեր մոտավորապես այդ նույն ժամանակաշրջնում նույնպես աշակերտել են Ամատիին։


== Տես նաև ==
Նիկոլո Ամատի (1596—1684) — Իտալիա
Անտոնիո Ստրադիվարի (1644—1737) — Իտալիա


== Ծանոթագրություններ ==


== Գրականություն ==
William Henley, The Universal Dictionary of Violin and Bow Makers, Brighton, Amati, 1973
Նովոչիկեևո

Նովոչիկեևո (ռուս.՝ Новочикеево, բաշկիրերեն՝ Яңы Сикәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՀ ԳԱԱ իսկական անդամների ցանկ

Հայաստանի գիտությունների ազգային ակադեմիան ստեղծվել է 1943 թվականին (մինչ 1991 թվականը Հայկական ԽՍՀ Գիտությունների ակադեմիա, 1991-1993 թվականներին՝ ՀՀ Գիտությունների ակադեմիա, ներկա անվանումը՝ 1993 թվականից)։ ՀՀ Գիտությունների ազգային ակադեմիայի իսկական անդամներ են ընտրվում այն գիտնականները, որոնք գիտական դպրոցի հիմնադիրներ են կամ գիտությունը հարստացրել են գիտական արժեք ունեցող, միջազգային ճանաչումով հաստատված սկզբնական աշխատություններով։ ՀՀ ԳԱԱ ակադեմիկոսներ ընտրվում են ակադեմիայի ընդհանուր ժողովի ժամանակ ոչ հաճախ, քան երեք տարին մեկ անգամ. ակադեմիայի անդամությունը ցմահ է։ ՀՀ ԳԱԱ ակադեմիկոսի թեկնածուների համար պարտադիր պայման է ՀՀ քաղաքացիությունը։ Ընդհանուր առմամբ 1943 թվականից ընտրվել է 197 ակադեմիկոս։
Ստորև ներկայացված է ՀՀ ԳԱԱ իսկական անդամների արդի ցանկը։
Յուրաքանչյուր ակադեմիկոսի համար նշված է ծննդյան ամսաթիվը; ակադեմիկոս ընտրվելու թիվը; թղթակից-անդամ ընտրվելու տարին (թղթ.-անդ.), եթե ընտրվել է; ՀՀ ԳԱԱ բաժանմունք, որի կազմում է ակադեմիկոսը; մասնագիտությունը, ըստ որի ընտրված է ակադեմիկոսը և գիտական աստիճանը։
Ցանկում ներառված են 59 ակադեմիկոս (57 տղամարդ և 2 կին), ՀՀ ԳԱԱ նախագահության 12 անդամներ։ 9 ակադեմիկոս ընտրվել են Հայկական ԽՍՀ գիտությունների ակադեմիա, իսկ մնացած 51-ը ՀՀ Գիտությունների ազգային ակադեմիա։


== Ակադեմիկոսների ցանկ ==


== Վիճակագրություն ==


=== ՀՀ ԳԱԱ ակադեմիկոսների տարիքային վիճակագրություն ===
ՀՀ ԳԱԱ իսկական ակադեմիկոսների միջին տարիքը գերազանցում է 77 տարեկանը։ Ակադեմիկոսներից ամենամեծը՝ մեխանիկ Սերգեյ Համբարձումյանը, 2015 թվականի մարտի 17-ին դարձավ 93 տարեկան։ Ամենաերիտասարդ ակադեմիկոսը պատմաբան Աշոտ Մելքոնյանն է, ծնվել է 1961 թվականի փետրվարի 16-ին։ Բոլորից շատ (1965 թվականից սկսած) ակադեմիկոս է Սերգեյ Համբարձումյանը։
Ակադեմիայի ներկայիս կազմից ամենաերիտասարդ տարիքում (39 տարեկան) ընտրվել է մեքենաշինության և ռոբոտեխնիկայի ոլորտի գիտնական Յուրի Սարգսյանը։ Ամենամեծ տարիքում (76 տարեկան) ընտրվել է ռադիոֆիզիկայի ոլորտի գիտնական Ալբերտ Ղուլյանը։


== Նշումներ ==


== Ծանոթագրություններ ==
Էսպերանտոյի հնչակարգություն

Էսպերանտոյի ստեղծող Լյուդվիկ Լազարուս Զամենհոֆը պատկերազարդել է էսպերանտոյի արտասանությունը համապատասխան տառերի և մի քանի եվրոպական հիմնական լեզուների համարժեքների համեմատությամբ՝ կիրառելով «մեկ տառ, մեկ հնչյուն» սկզբունքը։ Հաշվի առնելով, որ համեմատվող լեզուները ամբողջությամբ նույնական չէին, նա հայտնել է, որ իտալերենի արտասանությունը կարող է օրինակ լինել էսպերանտոյի համար։
Էսպերանտոյի հարյուր տարվա գոյության ընթացքում մշակվել են հնչակարգային կանոններ, այդ թվում՝ հնչյունաբանությունը, հնչյունների դասավորությունը և արտասանությունը։ Ընդհանուր կարգը շատ քիչ է շեղվում «մեկ տառ, մեկ հնչյուն» սկզբունքից, գոյություն ունեն միայն սակավաթիվ այլահնչային տարբերակներ։


== Այբուբեն ==
Էսպերանտոյի այբուբենն ունի 23 բաղաձայն, այդ թվում 4 պայթաշփական և /x/, որը հազվադեպ է դարձել, 11 ձայնավոր, 5 միաբարբառ և 6 երկբարբառ։ Գոյություն ունի վեց պատմական կայուն երկբարբառ՝ /ai̯/, /oi̯/, /ui̯/, /ei̯/ և /au̯/, /eu̯/


== Բաղաձայններ ==


== Այլահունչ տարբերակներ ==
Այլահնչակները հանդիսանում են հնչույթի իրականացումը, նրա տարբերակը՝ պայմանավորված կոնկրետ հնչյունական միջավայրով։ Էսպերանտոյում ընդունված են հետևյալ այլահնչակները.

Այլահունչ տարբերակների ընդհանուր աղբյուրը փոխառյալ բառերն են, հատկապես հատուկ անունները, երբ բառում մնում են աղբյուր լեզվի հետքերը կամ ստեղծվում են նոր հաջորդականություններ, որպեսզի խուսափեն գոյություն ունեցող արմատների կրկնությունից։


== Ծանոթագրություններ ==
Կայմանյան կղզիների զինանշան

Կայմանյան կղզիների զինանշան, Կայմանյան կղզիների պաշտոնական խորհրդանիշը։ Զինանշան ունենալու որոշումը հաստատվել է 1957 թվականի Օրենսդիր ժողովի ժամանակ, իսկ բուն զինանշանը հաստատել է թագուհին 1958 թվականի մայիսի 14-ին։
Վահանի վրա պատկերված է առյուծ, որը խորհրդանշում է Մեծ Բրիտանիան և 3 աստղ, որոնք խորհրդանշում են 3 բնակեցված կղզիները (Մեծ Կայման, Փոքր Կայման և Կայման Բրակ)։


== Տես նաև ==
Կայմանյան կղզիներ
Կայմանյան կղզիների դրոշ
Մոնտեգալո

Մոնտեգալո (իտալերեն՝ Montegallo), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 619 մարդ (2008), բնակչության խտությունը՝ 13 մարդ/կմ²։ Տարածքը կազմում է 49 կմ²։ Փոստային ինդեքս՝ 63040։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 806122


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արգոս

Արգոս, հարյուրաչքանի հսկա։ Ըստ առասպելի՝ Հերան Արգոսին պահապան է կարգում Իոյին, որպեսզի վերջինիս և Զևսի սիրո դարպասումների մասին իրեն տեղեկացնի։ Երբ Արգոսի հարյուր աչքերի կեսը քնում են, մնացածը շարունակում են արթուն մնալ։ Արգոսին սպանել է Հերմեսը։


== Ծանոթագրություններ ==
Դստախոտիկ

Դստախոտիկ, ձոր Հայկական լեռնաշխարհում։ Այստեղով է անցնում Թբիլիսից (Բաղեշ) Խնդրակատար Աստվածածնի վանքը տանող ճանապարհը։ Հարուստ է ծծմբով։ Իբր ծծմբի գարշահոտության պատճառով էլ ձորը կոչվել է Դստախոտիկ։


== Ծանոթագրություններ ==
Վայոլեթ Բրաուն

Վայոլեթ Բրաուն (անգլ.՝ Violet Brown, մարտի 10, 1900(1900-03-10), Թրելոնի եկեղեցական ծուխ, Cornwall County, Ճամայկա - սեպտեմբերի 15, 2017(2017-09-15), Մոնթեգո Բեյ, Cornwall County, Ճամայկա), ճամայկացի կին, որը 189 օր աշխարհի ամենածեր կինն էր՝ 2017 թվականի ապրիլի 15-ին Էմմա Մորանոյի մահից հետո մինչև իր մահը՝ 2017 թվականի սեպտեմբերի 15-ը։ Նա պատմության մեջ գրանցված հինգերորդ ամենածեր կինն էր և ճապոնացի Նաբի Տաձիմայի հետ երկու այն մարդիկ, որոնք ծնվել են 19-րդ դարում։


== Վաղ տարիներ ==
Բրաունը Ջոն Մոսեի և Էլիզաբեթ Ռայլիի չորրորդ երեխան էր։ Մկրտվել է 13 տարեկանում։ Ամուսնացել է Ավգուստ Գայնոր Բրաունի հետ, ում հետ ունեցել է մեկ դուստր։ Ընդհանուր առմամբ ունեցել է 6 երեխա, որոնցից 4-ը կենդանի էին մինչև Վայոլեթի մահը։


== Երկարակեցություն ==
2017 թվականի ապրիլին «The Jamaica Observer»-ին տված հարցազրույցում Բրաունը նշել է, որ նա ավելի առողջ է, քան իր 5 երեխաները և որ նա վատառողջ չէ։
Երբ նրան հարցրել են իր երկարակեցության մասին, Բրաունը պնդել է, որ որևէ գաղտնի բանաձև չկա։ «Jamaica Gleaner»-ին ասել է․ «Իսկապես, երբ մարդիկ հարցնում են, թե ինչ եմ ուտում կամ խմում երկար ապրելու համար, ասում եմ, որ ուտում եմ ամեն ինչ բացի խոզից և հավից, ինչպես նաև չեմ խմում ռոմ»։
Նա երբևէ ամենածեր ճամայկացի մարդն էր և հարյուր տարին անց առաջին ճամայկացին։ Նրա ծննդյան ամսաթվի վերաբերյալ տարբեր վարկածներ կան՝ 1900 թվականի մարտի 4, մարտի 10 և մարտի 15։
Բրաունը ծնվել է, երբ Ճամայկան Բրիտանական կայսրության մասն էր կազմում։


== Անձնական կյանք ==
Բրաունի առաջին զավակը՝ Հարլանդ Ֆեյրուեդերը, մահացել է 2017 թվականի ապրիլի 19-ին 97 տարեկան 4 օրականում։ Նա ամենածեր մարդն էր, ում ծնողը դեռևս կենդանի էր։


=== Մահ ===
Բրաունը մահացել է 2017 թվականի սեպտեմբերի 15-ին 117 տարեկանում Մոնթեգո Բեյ հիվանդանոցում օրգանիզմի ջրազրկման և առիթմիայի պատճառով։ Նրա մահվանից հետո Նաբի Տաձիման դարձավ աշխարհի ամենածեր մարդը, որը ծնվել է 19-րդ դարում։


== Ծանոթագրություններ ==


== Արտաքին հղումներ ==
Violet Mosse Foundation Archived 2018-01-16 at the Wayback Machine., a nonprofit support organisation for contributing to the well-being of all elderly persons. This foundation was founded by Violet Brown's relatives and named after Violet Brown.
Ալիբի

Ալիբի (լատ.՝ alibi - «այլ տեղ»), այլուրեքություն, կրիմինալիստկիայում ապացուցված փաստ, որը հիմնավորում է մեղադրյալի կամ կասկածյալի՝ հանցագործության պահին հանցագործության վայրում չլինելը։ Ալիբին կարող է լինել ինչպես վկաների ցուցմունքով, այնպես էլ՝ նյութական ապացույցներով (օրինակ ճամփորդական փաստաթղթերը, ծառայությունների կտրոնները և այլն)։ Ալիբին կարող է նաև կեղծ լինել։
Վերներ Բալման

Հանս Վերներ Բալման (1951), գերմանացի մաթեմատիկոս, դիֆերենցիալ երկրաչափության մասնագետ։


== Կենսագրություն ==
Ավարտել է Բոննի համալսարանը։ 1976 թվականին պաշտպանել է դիպլոմը։ 1979 թվականին Վիլհելմ Քլինգենբերգի ղեկավարությամբ պաշտպանել է ատենախոսություն «Ոչ դրական կորությամբ բազմաձևությունների մասին որոշ նոր արդյունքներ» թեմայով։ 1984 թվականին պաշտպանել է հաբիլիտացիան։ 1980/1981 թվականներին աշխատել է Փենսիլվանիայի համալսարանում։ 1984 թվականից Մերիլենդի համալսարանի դոցենտ է։ 1986 թվականին աշխատել է Բոնում։ 1987 թվականին Ցյուրիխի համալսարանում։ 1989 թվականին գլխավորել է դիֆերենցիալ երկրաչափության ամբիոնը Բոնի համալսարանում, որտեղ նա շարունակում է դասավանդել։ 2004 թվականից Օբերվոլֆախի մաթեմատիկայի ինստիտուտի խորհրդի անդամ է։ 2007 թվականից աշխատում է Մաքս Պլանկի մաթեմատիկայի ինստիտուտում որպես տնօրեն։ 2009 թվականից նա հանդիսանում է Հաուսդորֆի կենտրոնի[de] համակարգող  և բարձրագույն գիտական հետազոտությունների ինստիտուտի տնօրենների խորհրդի անդամ է։


== Կոչում ==
1986 թվականին նա Բերկլիի մաթեմատիկայի միջազգային կոնգրեսում հրավիրված զեկուցող էր։ Կարդացել է  «Ոչ դրական սեկցիոն կորության և բազմազանություն առանց հարակից կետերի» թեմայով զեկույցը։
2007 թվականից համարվում է Լեոպոլդինի անդամ։


== Հրապարակումներ ==
Einführung in die Geometrie und Topologie, [Basel] : Birkhäuser 2015, ISBN 978-3-0348-0900-9.
Werner Ballmann Lectures on spaces of non positive curvatures. — Birkhäuser, 1995.
Spaces of non positive curvature, Jahresbericht DMV, Band 103, 2001, S. 52-65
Der Satz von Lusternik und Schnirelmann, Bonner Mathematische Schriften, Band 102, 1978, S. 1-25
mit G. Thorbergsson und W. Ziller, Closed geodesics on positively curved manifolds, Ann. of Math. 116 (1982), S. 213—247
Nonpositively curved manifolds of higher rank, Ann. of Math. 122 (1985), S. 597—609
mit M. Brin Orbihedra of nonpositive curvature. Inst. Hautes Études Sci. Publ. Math. No. 82 (1995), 169—209 (1996).
mit J. Swiatkowski: On 
  
    
      
        
          L
          
            2
          
        
      
    
    {\displaystyle L^{2}}
  -cohomology and property (T) for automorphism groups of polyhedral cell complexes. Geom. Funct. Anal. 7 (1997), no. 4, 615—645.


== Ծանոթագրություններ ==


== Արտաքին հղումներ ==
Literatur von und über Werner Ballmann im Katalog der Deutschen Nationalbibliothek
Offizielle Webseite an der Universität Bonn
Biographie auf Seiten des MPI
Autoren-Profil in der Datenbank Zentralblatt MATH
Վարդ Մամիկոնյան

Վարդ Մամիկոնյան կամ Վարդ Պատրիկ (ծննդյան թվականը անհայտ է — մահացել է մոտ 510 թվականին), Հայոց սպարապետ մոտ 486 թվականից, Հայոց մարզպան՝ մոտ 505—509 թվականներին։ Իշխան Հմայակ Մամիկոնյանի և Ձվիկի որդին, Վահան Մամիկոնյանի կրտսեր եղբայրը։ Երկար տարիներ պատանդ է եղել Սասանյանների արքունիքում։
482 թվականին փախել է պատանդությունից և մասնակցել Վահանանց պատերազմին։ Եղբոր մարզպանության տարիներին (մոտ 487—505 թվականներ) կարգվել է Հայոց սպարապետ, հայկական հեծելազորով մասնակցել պարսկական արշավանքներին, այդ թվում՝ Բյուզանդիայի կայսրությունից Ամիդ քաղաքի գրավմանը (503 թվական)։ Վահան Մամիկոնյանի մահից հետո Պարսից Կավատ արքան Վարդ Մամիկոնյանին ճանաչել է Հայոց մարզպան, իսկ մի քանի տարի անց ամբաստանությամբ տապալել նրան։ Մահացել է օտարության մեջ (հավանաբար աքսորում)։ Հարազատները դին տեղափոխել են հայրենիք և թաղել Տարոնում։


== Ծանոթագրություններ ==
Shotgun Rider

«Shotgun Rider», ամերիկացի քանթրի երգիչ և հեղինակ-կատարողի Թիմ Մաքգրոյի երգը, որը թողարկվել է 2014 թվականի սեպտեմբերի 8-ին որպես երրորդ սինգլ նրա Sundown Heaven Town ստուդիական ալբոմից (2014)։ Երգը հասել է Billboard Country Songs ամերիկյան հիթ-շքերթի առաջին հորիզոնականին։ Երգի հեղինակներն են՝ Marv Green, Hillary Lindsey, Troy Verges։


== Պատմություն ==
«Shotgun Rider» Billboard Country Airplay հիթ-շքերթում հայտնվել է 2014 թվականի սեպտեմբերի 20-ին՝ զբաղեցնելով 51-րդ հորիզոնականը։ 2014 թվականի հոկտեմբերի 4-ին ընդգրկվել է Billboard Hot Country Songs հիթ-շքերթում՝ զբաղեցնելով 25-րդ հորիզոնականը։ «Shotgun Rider»-ը հասել է Billboard Hot Country Songs քանթրի երաժշտության ամերիկյան հիթ-շքերթի առաջին և Billboard Hot 100-ի 38-րդ հորիզոնականին։ Սինգլը հավաստագրվել է Recording Industry Association of America-ի ոսկե կարգավիճակով 2015 թվականի հունվարին։ 2015 թվականի սեպտեմբերին ԱՄՆ-ում տպաքանակը հասել է 665,000 օրինակի։
Երգը ստացել է դրական արձագանքներ երաժշտական քննադատների կողմից, այդ թվում՝ Taste of Country,Billboard, radio.com։


== Երաժշտական տեսահոլովակ ==
Երաժշտական տեսահոլովակի ռեժիսորը Բենեթ Միլլերն է, իսկ պրեմիերան կայացել է 2014 թվականի հոկտեմբերին։


== Հիթ-շքերթներ ==


=== Տարեվերջյան հիթ-շքերթներ ===


== Ծանոթագրություններ ==


== Արտաքին հղումներ ==
 «Shotgun Rider» (live at the Country Music Festival 2014)
Պեքո

Պեքո (իտալերեն՝ Pecco) կոմունա Իտալիայում՝ Պիեմոնտ մարզի Թուրին գավառում։ Զբաղեցնում է 25,19 կմ² տարածք։ Բնակչությունը 2008 թվականի տվյալներով՝ 223 մարդ։ Բնակչության խտությունը՝ 223 մարդ/կմ²։ Հեռախոսային կոդը՝ +39 0125։ Փոստային ինդեքսը՝ 10080։ 


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Օսման II

Օսման II (օսմ. عثمان ثانى‎ — Osmân-ı sânî, թուրքերեն՝ İkinci Osman, նոյեմբերի 3, 1604(1604-11-03) կամ 1603, Ստամբուլ, Օսմանյան կայսրություն - մայիսի 20, 1622(1622-05-20) կամ 1622, Ստամբուլ, Օսմանյան կայսրություն), Օսմանյան կայսրության սուլթան 1618 - 1622 թվականներ։
Ահմեդ I-ի որդին է։


== Վաղ կյանք ==
Օսման II-ը ծնվել է Կոստանդնուպոլսի Թոփքափը ամրոցում, նա Սուլթան Ահմեդ I-ի (1603–17) և նրա առաջին կին Մեհֆիրուզ հաթունի որդին է։ Ըստ հետագա ավանդույթների. երիտասարդ տարիքում նրա մայրը մեծ ուշադրություն է դարձրել Օսմանի կրթությանը, արդյունքում Օսմանը դարձել է ճանաչված բանաստեղծ և տիրապետում էր շատ լեզուների, այդ թվում արաբերեն, պարսկերեն, հունարեն, լատիներեն և իտալերեն, չնայած այս փաստը մերժվում է։
Ահմեդի մահից հետո Օսմանի գահին չտիրանալը բացատրվում է, որ նրա հովանավոր մայրը այդ ժամանակ հավանաբար մահացել էր կամ արտաքսվել։


== Կառավարում ==

Օսման II գրավեց գահը 14 տարեկանում իր հորեղբայր Մուստաֆա I-ի դեմ իրականացրած հեղաշրջումից հետո։ Չնայած երիտասարդ տարիքին, Օսման II-ը համարվում էր ուժեղ ղեկավար և կայսրության արևելյան սահմանը պաշտպանելուց հետո (Սերավի պայմանագիր) Սեֆյաններից, նա անձնապես ղեկավարեց Օսմանյան կայսրության ներխուժումը Լեհաստան Մոլդովական մագնատների պատերազմների ժամանակ։ Ստիպված լինելով հաշտության պայմանագիր կնքել լեհերի հետ Կատինի ճակատամարտից հետո 1621 թվականի սեպտեմբեր հոկտեմբեր ամիսներին` Օսման II-ը ամոթով վերադարձավ Կոստանդնուպոլիս` իր պարտության մեջ մեղադրելով խորհրդականներին և  ենիչերիներ։


== Ծանոթագրություններ ==


== Գրականություն ==
Սարգիս Բարխուդարյան

Սարգիս Վասիլի Բարխուդարյան (օգոստոսի 26 (սեպտեմբերի 7), 1887, Թիֆլիս, Ռուսական կայսրություն - հոկտեմբերի 25, 1973(1973-10-25), Թբիլիսի, Վրացական ԽՍՀ, ԽՍՀՄ, թաղված է Երևանում), հայ խորհրդային կոմպոզիտոր։ ՎԽՍՀ արվեստի վաստակավոր գործիչ (1936), ՀԽՍՀ ժողովրդական արտիստ (1960)։


== Կենսագրություն ==
1907-1909 թվականներին սովորել է Բեռլինի կոնսերվատորիայում (դաշնամուրի դասարան, դասատու՝ Շուլց), 1915 թվականին ավարտել է Պետրոգրադի կոնսերվատորիան (կոմպոզիցիայի դասարան, դասատուներ՝ Վ. Կալաֆատի, Մաքսիմիլիան Շտեյնբերգ, Մ. Վիտոլ)։ Դասավանդել է Թբիլիսիի և Երևանի կոնսերվատորիաներում։ Ստեղծագործության հիմնական ժանրը դաշնամուրային մանրանվագն է։ Ստեղծել է ազգային երանգով դաշնամուրային պիեսներ։ Նրա «Արևելյան պարերը» (1910-1913) նկատելի դեր են կատարել ազգային դաշնամուրային ստեղծագործության զարգացման սկզբնական շրջանում։ Սարգիս Բարխուդարյանի գրչին են պատկանում նաև դաշնամուրային պիեսների երկու շարք (1910-1918, 1915-1923), «Անուշ» սիմֆոնիկ պոեմը (1917), «Անդրֆեդերացիա» սյուիտը (1932), «Նարինե» բալետը (1938, չի բեմադրվել), 25 պիես-մանրանկար (1942-1943), «1943» նախերգանքը, «Քեռի քուչի» մանկական օպերան (1945, բեմադրություն 1946, Երևանի երաժշտական կոմեդիայի թատրոն), երաժշտություն թատերական ներկայացումների համար (Հակոբ Պարոնյանի «Մեծապատիվ մուրացկաններ», Դերենիկ Դեմիրճյանի «Քաջ Նազար» և այլն), կինոերաժշտություն («Կարո», «Տերն ու ծառան»), ռոմանսներ, ժողովրդական և աշուղական երգերի մշակումներ։


== Ծանոթագրություններ ==


== Գրականություն ==
Տեր-Սիմոնյան Մ., Սարգիս Բարխուդարյան, Երևան, 1968։
Магакян М., Саркис Бархударян, Е., 1978.
Քրիստաբել Բորգ

Քրիստաբել Բորգ, (ապրիլի 28, 1992(1992-04-28), Mġarr, Մալթա), երբեմն հայտնի է պարզապես Քրիստաբել, մալթացի երգչուհի, երգահան և հեռուստահաղորդավար։ Նա է ներկայացրել Մալթան «Եվրատեսիլ 2018» երգի մրցույթում գեղեցիկ և օրիգինալ «Taboo» երգով։


== Վաղ կյանք ==
Բորգը ծնվել է 1992 թվականին Մալթայում։ Հետագայում նա ուսանել է երաժշտական քոլեջում, այն ավարտել է 2014 թվականին։ Հետագայում սկսեց ուսումնասիրել հաշվապահական հաշվառում Մալթայի համալսարանում։


== Կարիերա ==
Բորգը սկսեց իր կարիերան դեռ վաղ հասակից, Մալթայի հեռուստատեսություններից մեկով ցուցադրվում է Բորգի Teen Traffic և Teen Trouble երգեր։ 2014 թվականին Բորգը ներկայացրեց Մալթան «Եվրատեսիլ 2014» երգի մրցույթում, «Lovetricity» երգով, որը զբաղեցրեց ութերորդ հորիզոնականը եզրափակչում։ Նա 2015 թվականին ձայնագրեց իր "Rush" երգը, իսկ 2016 թվականին "Kingdom" երգը։ Շուտով նա կներկայացնի Մալթան «Եվրատեսիլ 2018» երգի մրցույթում։


== Սկավառակագրություն ==


=== Սինգլներ ===


== Ծանոթագրություններ ==
Antimatter

Antimatter, խումբ, որը ստեղծել են Anathema խմբի բասիստ Դունքան Փաթերսոնը և իր ընկեր Միք Մոսսը 1998 թվականին։ 2005 թվականին, խմբի երրորդ ալբոմի ստեղծումից հետո, Փաթերսոնը որոշում է դուրս գալ Antimatter խմբից և ստեղծել իր սեփական lon պրոեկտը։ Antimatter-ի երաժշտությունը իր ոճով նման է Anathema խմբի վերջին ալբոմներին և պարունակում է էմբիենթի և թրիփ-հոփի էլեմենտներ։


== Սկավառակագրություն ==


=== Ալբոմներ ===
2001 — Saviour
2002 — A Dream For The Blind
2003 — Lights Out
2003 — Unreleased 1998-2003
2005 — Planetary Confinement
2007 — Leaving Eden
2010 — Alternative Matter
2012 — Fear Of A Unique Identity
2015 — The Judas Table
2018 — Black Market Enlightenment


== Հղումներ ==
Antimatter-ի պաշտոնական վեբ-կայքը
Just another day
Կալակուկո

Կալակուկո (ֆիններեն՝ kalakukko) ֆինլանդիայի ազգային կարկանդակ, ձուկը ճարպի հետ, եփվում է հաճարի խմորով։ Արտաքինից հիշեցնում է մեծ կտորով հաճարային հաց։


=== Ծագումնաբանություն ===
Ի տարբերություն համաժողովրդական կեղծ փոխըմբռնումների այս ուտեստն անվանվում է «կալակուկո»։ Ֆինլանդերեն այն նշանակում է «կալա» (ձուկ) և «կուկո» (աքաղաղ))։ Անվանման մեջ անսովոր ոչինչ չկա, քանի որ «կուկո»-ն ունի իր ծագումը և կորեական լեզվով նշանակում է «կարկանդակ»։


=== Հետաքրքիր փաստեր ===
Ֆինլանդական ֆիլմի «Թռչող կարկանդակ» (1953), այդպիսի անվանում կրում է Հելսինկի Կուոպիոյի գնացքը։ Գլխավոր դերը ֆիլմում խաղացել է Պակարինեն, նա ստեղծել է ֆիլմի գլխավոր թեման։


== Արտաքին հղումներ ==
կալակուլոյի պատրաստման եղանակ
«ֆինլանդիական խոհանոց»
Աբասքենդի

Աբասքենդի (նաև՝ Աբբաս Քանդի, պարսկերեն՝ عباس كندي), գյուղ Իրանի Արևմտյան Ադրբեջան օսթանում, Չալդըրանի շահրեսթանի Կենտրոնական բախշիի Չալդըրան-է Շոմալի դեհեստանում։ Գտնվում է Իրանի հյուսիս-արևմտյան կողմում, Զանգիմար (Դեղին) գետի վերին հոսանքի ձախափնյա հարթավայրում։


== Պատմություն ==
Գյուղի տարածքը նախկինում մտել է Պարսկահայաստանի՝ Մակվի խանության Չալդըրանի գավառի մեջ։


== Բնակչություն ==
2006 թվականի մարդահամարի տվյալներով գյուղում ապրում էր 56 ընտանիք՝ 269 բնակչով։


== Ծանոթագրություններ ==
Հաճախականություն (հավանականությունների տեսություն)

Հաճախականություն հավանականությունների տեսությունում, միատեսակ պայմաններում կատարված փորձերի տվյալ հաջորդականությունում A պատահարի կրկնվելու m թվի և կատարված փորձերի ընդհանուր ո թվի հարաբերությունը։ Որքան մեծ է ո-ը, այնքան m-ը ավելի կայուն է, այսինքն՝ փորձերի տարբեր հաջորդականությունում ընդունում է համարյա միատեսակ արժեքներ, որոնք խտացած են A-ի վիճակագրական հավանականություն կոչվող մեծության շուրջը։ Պատահարի Հաճախականությունը ունի հավանականության հատկություններ, անհամատեղ պատահարների գումարի Հաճախականությունը հավասար է նրանց Հաճախականությունների գումարին, հավաստի պատահարի Հաճախականությունը հավասար է 1-ի։
Բոլշայա (Պրեգոլյայի վտակ)

Անվան այլ կիրառումների համար տե՛ս՝ Բոլշայա (այլ կիրառումներ)Բոլշայա (ռուս.՝ Большая), գետ Ռուսաստանում, հոսում է Կալինինգրադի մարզում և Չեռնյախովսկի շրջանում։


== Աշխարհագրություն ==
Գետաբերանը տեղակայված է Պրեգոլյա գետի աջ ափին 83 կմ հեռավորության վրա։ Գետի երկարությունը 16 կմ է, ավազանի տարածքը 69 կմ2 է։ Գետի ակունքը գտնվում է Իզվիլինո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010305
Հիդրոլոգիական ուսումնասիրությունների կոդը - 104301030
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հաջիօղլի

Հաջիօղլի, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 14 կմ հարավ։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դրուել Բալզակ

Դրուել Բալզակ (ֆր.՝ Druelle), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2014 թվականի դրությամբ կազմում է 2943 մարդ, բնակչության խտությունը` 57.42 մարդ/կմ²։ Բնակավայրը զբաղեցնում է 51.25 կմ² տարածք։
Բնակավայրը ստեղծվել է 2016 թվականի հունվարին` Դրուել և Բալզակ համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նորվեգիայի ֆուտբոլի ազգային հավաքական

Նորվեգիայի ֆուտբոլի ազգային հավաքականը (բուկմոլ՝ Norges herrelandslag i fotball, նորվ.՝ Det norske herrelandslaget i fotball) ներկայացնում է Նորվեգիայի ասոցացիան ընկերական խաղերում և այլ պաշտոնական խաղերում։ Օսլոյի Ուլևալ մարզադաշտը հավաքականի պատմական մարզադաշտն է։ Նորվեգիան ներառված է ՈՒԵՖԱ կոնֆեդերացիայի Հյուսիսային Եվրոպա ենթախմբում։ Ժառանգել է Ֆինլանդիայի, Շվեդիայի, Դանիայի ֆուտբոլային մարտաոճը։ ՖԻՖԱ կոդն է NOR։


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում
Վարիս Դիրիե

Վարիս Դիրիե (գերմ.՝ Waris Dirie, արաբ․՝ واريس ديري‎‎, հոկտեմբերի 21, 1965(1965-10-21)[…], Գալկայո, Մուդուգ, Սոմալի), սոմալիական ծագմամբ գրող, ֆոտոմոդել և հասարակական գործիչ, 2005 թվականից՝ Ավստրիայի քաղաքացի։


== Վաղ տարիներ ==
Վարիս Դիրիեն ծնվել է Սոմալիի գաալկացյո քոչվոր ցեղի տոհմերից մեկում 1965 թվականին։ 3 տարեկանում նա ենթարկվել է կանացի թլպատման արարողության, իսկ 13 տարեկանում նա փախել է ընտանիքից, որպեսզի խուսափի իրենից տարիքով բավականին մեծ տղամարդու հետ ամուսնությունից։ Նա տեղափոխվել է Լոնդոն, Անգլիա, որտեղ ապրել և աշխատել է իր հարուստ ազգականների մոտ։ Հետագայում Վարիսն աշխատել է տեղի McDonald's-ում։


== Գործունեություն ==
Վարիսին պատահաբար հայտնաբերել է լուսանկարիչ Թերենս Դոնովանը։ Վարիսի գործունեությունը սրընթաց զարգացել է։ Նրան իրենց գովազդներում նկարահանել են Chanel, Levi’s, L'Oréal և Revlon ընկերությունները։
1987 թվականին Վարիսը խաղացել է Ջեյմս Բոնդի մասին պատմող «Կայծեր աչքերից» ֆիլմում։
1997 թվականին մոդելային գործենության բարձունքում Վարիսը «Marie Claire» ամսագրին տված հարցազրույցում առաջին անգամ պատմել է կանացի թլպատման մասին, ինչի միջով անցել էր մանուկ հասակում։ Այդ նույն տարում Վարիսը դարձել է ՄԱԿ-ի բարի կամքի դեսպան ընդդեմ կանացի թլպատման։
1998 թվականին Վարիսը գրել է իր առաջին գիրքը՝ «Անապատի ծաղիկը», ինքնակենսագրություն, որը դարձել է բեսթսելլեր։
2009 թվականին թողարկվել է ֆիլմ, որի հիմքում նրա «Անապատի ծաղիկը» գիրքն էր։


== Հումանիտար աշխատանք ==
1997 թվականին Վարիսը թողել է մոդելի աշխատանքը, որպեսզի կենտրոնանա կանացի թլպատման դեմ աշխատանքների վրա։ Այդ նույն տարում նա ընտրվել է ՄԱԿ-ի բարի կամքի դեսպան կանացի թլպատման արգելքի համար։ 2002 թվականին նա Վիեննայում ձևավորել է Վարիս Դիրիեի ֆոնդը. կազմակերպություն, որը կոչված էր ուշադրություն գրավել կանացի թլպատման հետ կապված վտանգների հանդեպ։


== Գրքեր և ֆիլմեր ==


=== Գրքեր ===
«Անապատի ծաղիկը»
«Լուսաբացն անապատում»
«Անապատի երեխաները»
«Նամակ իմ մորը»
«Քոչվորների դուստրը»
«Սաֆա»


=== Ֆիլմեր ===
«Կայծեր աչքերից» (1987)
«Անապատի ծաղիկը» (2009)


== Ծանոթագրություններ ==


== Արտաքին հղումներ ==
Վարիս Դիրիեի ֆոնդ
Վարիս Դիրիեն IMDB կայքում
Հարցազրույց Վարիս Դիրիեի հետ www.blogimam.com կայքում
Հինգ օր, հինգ գիշեր

«Հինգ օր, հինգ գիշեր» (ռուս.՝ «Пять дней — пять ночей»), 1960 թվականի խորհրդա-գերմանական գեղարվեստական ֆիլմ Երկրորդ համաշխարհային պատերազմի մասին։ Մոսֆիլմ (ԽՍՀՄ) և ԴԵՖ (ԳԴՀ) կինոստուդիաների համատեղ արտադրություն։


== Սյուժե ==
Ֆիլմը պատմում է Երկրորդ համաշխարհային պատերազմի ժամանակ Կարմիր բանակի զինվորների կողմից Դրեզդենի պատկերասրահի գանձերի փրկության մասին։ Սյուժեի հիմքում ընկած է «Հին վարպետների արվեստը» պատկերասրահի վերականգնումը խորհրդային զորքերի ձեռքով 1945 թվականին։ Այնուհետև արվեստի գործերի հավաքածուն տեղափոխվել է ԽՍՀՄ, որտեղ պահվում էր մինչև Դրեզդենի պատկերասրահ վերադառնալը 1960 թվականին։ Ֆիլմը կինոյի ոլորտում Խորհրդային Միության և Արևելյան Գերմանիայի առաջին համատեղ աշխատանքն է։


== Ֆիլմի երաժշտություն ==
Ֆիլմում հնչում է Դմիտրի Շոստակովիչի երաժշտությունը։ Երաժշտություն գրելու համար կոմպոզիտորը գործուղվել է Դրեզդեն, սակայն հանձնարարություն կատարելու փոխարեն երեք օրում գրել Է ութերորդ լարային կվարտետը։ Այս ստեղծագործությունը կոմպոզիտորը ոչ թե ֆիլմի համար է ստեղծել, այլ նվիրել է պատերազմի զոհերի հիշատակին։ Ռազմական թեմայով կոմպոզիտորը կվարտետի բոլոր հինգ մասերի միջով անցկացրել է իր սեփական ճակատագրի իրողությունները, ինչ-որ իմաստով դա կոմպոզիտորի սեփական ռեքվիեմն է, յուրատեսակ «ինքնադամբանական»։


== Դերերում ==
Վսևոլոդ Սաֆոնով – կապիտան Լեոնով
Հայնց-Դիտեր Կնաուպ – Պաուլ Նաուման
Վսևոլոդ Սանաև – ավագ Կոզլով
Անեկատրին Բյուրգեր – Կատրին Բեյեր
Եվգենյա Կոզիրևա – Նիկիտինա
Մարգա Լեգալ – Լուիզա Ռանկ
Միխայիլ Մայորով – գեներալ
Վիլհելմ Կոխ-Հոգե – Էրիխ Բրաուն
Նիկոլայ Սերգեև – Շագին
Գենադի Յուխտին – զինվոր Ստրոկով
Նիկոլայ Սմորչկով – զինվոր Տկաչենկո
Վլադիմիր Պիցեկ – զինվոր Գալկին
Նիկոլայ Պոգոդին – զինվոր Ռուդակով
Պյոտր Լյուբեշկին – զինվոր Տերենտև
Օլեգ Գոլուբիցկի – ադյուտանտ
Էրիխ Ֆրանց – Բաում
Յոհեն Բլեյ – տղա
Անդրեյ Դեմյանով – Ալյոշա
Հայնց Ֆլոսել – բժիշկ Կրաուզե
Ռայմոնդ Շելխեր – Բաուեր
Հայնց Տիլ – ՍՍ մայոր
Ռութ Կոմերել – Գերտրուդա Ֆիշեր
Մոնիկա Լենարց – Սոնյա Ֆիշեր
Գիզելա Մայ – բանտարկյալ համակենտրոնացման ճամբարում (լուսագրերում՝ Մեյ)


== Նկարահանող խումբ ==
Ռեժիսոր՝ Լեո Առնշտամ
Սցենարի հեղինակներ՝ Լեո Առնշտամ, Վոլֆգանգ Էբելինգ
Օպերատորներ՝ Ալեքսանդր Շելենկով, Իոլանդա Չեն-Յու-Լան
Կոմպոզիտոր՝ Դմիտրի Շոստակովիչ
Բեմադրող նկարիչ՝ Ալեքսեյ Պարխոմենկո, Գ․ Նիտցշկե
Հնչյունային ռեժիսոր՝ Բորիս Վոլսկի


== Ծանոթագրություններ ==


== Արտաքին հղումներ ==
«Հինգ օր, հինգ գիշեր» ֆիլմը «Մոսֆիլմ» կայքում
Репортаж 1-го канала о возвращении картин в Дрезден (ռուս.)
(6866) Կուկաի

(6866) Կուկաի (անգլ.՝ Kukai), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 12-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 3,019144 ա. մ., առավելագույնը մոտենում է 2,8502 ա. մ. հեռավորության վրա և հեռանում 3,1881 ա. մ.։ Արեգակի շուրջ մեկ ամբողջական պտույտ է կատարում 1916,13 երկրային օրվա ընթացքում, իր ուղեծրով շարժվելով միջինում 0,187879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6866) Կուկաի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալ-Զաբադանիի շրջան

Ալ-Զաբադանիի շրջան (արաբ․՝ ناحية الزبداني‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Զաբադանիի գավառի երեք շրջաններից մեկը։
Վարչական կենտրոնն Ալ-Զաբադանի քաղաքն է։ 2004 թվականի տվյալներով բնակչությունը կազմել է 40,613 մարդ։ Քաղաքն ու շրջակա ավանները կազմում են 178.67 քառ.կմ տարածք։
Ունի 7 գյուղ և ավան

Ալ-Զաբադանի (արաբ․՝ الزبداني‎‎), բնակչություն՝ 26,285
Բարհելիյա (արաբ․՝ برهليا‎‎), բնակչություն՝ 821
Բլուդա (արաբ․՝ بلودان‎‎), բնակչություն՝ 3,101
Հոշ Բաջեդ (արաբ․՝ حوش بجد‎‎), բնակչություն՝ 604
Քաֆր ալ-Ավամիդ (արաբ․՝ كفر العواميد‎‎), բնակչություն՝ 1,558
Ալ-Ռաուդա (արաբ․՝ الروضة أو البطرونة‎‎), բնակչություն՝ 4,536
Սուկ Վադի Բարադա (արաբ․՝ سوق وادي بردى‎‎), բնակչություն՝ 3,678


== Ծանոթագրություններ ==
Անա Պաստոր Ջուլիան

Անա Մարիա Պաստոր Ջուլիան (նոյեմբերի 11, 1957(1957-11-11), Cubillos, Zamora Province, Կաստիլիա և Լեոն, Իսպանիա), իսպանացի քաղաքական գործիչ Ժողովրդական կուսակցությունից, ով Իսպանիայի Պատգամավորների Կոնգրեսի նախագահն է 2016 թվականի հուլիսի 19-ից։ Նախքան այդ նա եղել է Առաղջապահության նախարարը 2002-2004 թվականներին և Աշխատանքի և տրանսպորտի նախարարը 2011-2016 թվականներին։


== Վաղ կյանք ==
Անա Պաստոր Ջուլիանը ծնվել է Սամորայի Կուբալիոս բնակավայրում, նա ստացել է բժշկի և խիրուրգի կրթություն Սալամանկայի համալսարանում և եղել է Ժողովրդական առողջապահության ադմինիստրացիայի ավագ գիտաշխատող։


== Կարիերա ==
Նա եղել է Պոնտեվեդրայի տարածքային առողջապահական ծառայության պլանավորման տնօրենը, որը ենթարկվում էր Գալիսիայի ինքնավար համայնքի առողջապահության նախարարությանը։ Ժողովրդական կուսակցության XV համաժողովում նա ընտրվել է սոցիալական քաղաքականության հատուկ քարտուղար։ Նա միաժամանակ դարձավ կուակցության սոցիալական անդամակցության կորդինատորը։ Նա ներկայացնում է Պոնտեվեդրա պրովինցիան Պատգամավորների Կոնգրեսում 2000 թվականից` դառնալով Կոնգրեսի երկրորդ փոխնախագահը մինչև 2011 թվականի դեկտեմբերի 13-ը։
2011 թվականի դեկտեմբերի 22-ին նա նշանակվեց Աշխատանքի և տրանսպորտի նախարար։


== Կոնգրեսի նախագահ ==
2016 թվականի հուլիսի 18-ին Մարիանո Ռախոյը Պաստորին հայտարարեց Ժողովրդական կուսակցության Կունգրեսի նախագահի թեկնածու, ում սատարում էր Քաղաքացիներ կուսակցությունը։ Որպես խոսնակ, նա նաև գլխավորում է ստորին պալատի ինն անդամ ունեցող հատուկ կոմիտեն։


== Ծանոթագրություններ ==
Բարանտոն Սել

Բարանտոն Սել (ֆր.՝ Barenton-Cel), համայնք Ֆրանսիայի Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02047։


== Բնակչություն ==
Համայնքի բնակչությունը 2010 թվականին կազմում էր 136 մարդ։


== Տնտեսություն ==
2010 թվականի տվյալներով՝ աշխատունակ տարիքի 95 մարդկանցից (15-64 տարեկան) 63-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը՝ 66,3 %, 1999 թվականին եղել է 69,1 %)։ 63 աշխատունակ բնակիչներից 54-ը աշխատում էին (36 տղամարդ և 18 կին), անաշխատանք էին 9-ը (4 տղամարդ և 5 կին)։
32 անգործունակ մարդկանցից 12-ը աշակերտներ կամ ուսանողներ էին, 9-ը՝ թոշակառու, 11-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բարանտոն Սել (ֆր.)
Բնակչության թվաքանակի դինամիկան 1794-1999 թվականներին (ֆր.)
Աստերոիդների ցանկ (264401-264500)

Աստերոիդների ցանկ (264301-264400)  • Աստերոիդների ցանկ  • Աստերոիդների ցանկ (264501-264600)
 Աստերոիդների ցանկ (264301-264400)  • Աստերոիդների ցանկ  • Աստերոիդների ցանկ (264501-264600)
Դագնևանա

Դագնևանա, ճանապարհային կայան և ավան Մեծ Հայքում՝ նշանակված Պևտինգերյան քարտեզի Տիգրանակերտ-Արտաշատ ուղեգծի վրա։ Հակոբ Մանանդյանը ներկայացնում է 14-րդ դարի մի ավետարանի հիշատակարանում նշված Դոնևանք գյուղի, իսկ Մակվարտը՝ Դատվան գյուղաքաղաքի հետ։ Դագնևանա Դատվանի տեղում են տեղադրում նաև Է․ Մեյերը և Ջ․ Գարստոնգը՝ այն համապատասխան համարելով հայկական Դուկկամմա քաղաքին։ Սակայն վերջինս հավանաբար գտնվում էր ոչ թե Վանա լճի մոտ, այլ՝ Բարձր Հայքի մոտ։


== Ծանոթագրություններ ==
Սանտուրսե

Սանտուրսե (իսպ.՝ Santurce), քաղաք և մունիցիպալիտետ Իսպանիայում՝ Բասկերի երկրի Բիսկայա նահանգի Գրան Բիլբաո շրջանում։ Բնակչությունը՝ 47 101 մարդ (2010 թվականի տվյալներով)։ Տարածքը՝ 6,77 կմ²։ Քաղաքը պրովինցիայի վարչական կենտրոնից հեռու է 14 կմ։


== Պատկերասրահ ==

		
		
		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Աբդլա

Աբդլա, արաբական ծագումով հայկական արական անձնանուն։ Ծագում է արաբերեն عبد الله (Abd-ullah) անունից, որը նշանակում է «ծառա Աստծո» և համապատասխանում է պարսկերեն خدابنده (Xudābanda), հունարեն Θεόδουλος և լատիներեն Theodulus անուններին։ Շատ սովորական անուն է արաբների մոտ։ Հայերի մեջ այս անունը գործածվել է 15-րդ դարից սկսած մինչև 17-րդ դարի վերջը։ 20-րդ դարում բոլորովին կասեցված անուն է, բայց Կոստանդնուպոլսում կար Ապտուլլահեան ազգանունը։ Սովորական ձևն է Աբդլա, արևմտյան տառադարձությամբ՝ Ապտլա, կրճատ ձևով՝ Աբդուլ (կամ Ապտուլ), Ապտօ, Ապտէ, փաղաքշական՝ Ապսլիկ, քրդական ձևով՝ Աւդլա։


== Հայտնի անվանակիրներ ==
Աբդուլլահ, Մուհամմեդ մարգարեի հայրը.
Աբդլա, առաջին արաբ ոստիկանը Հայաստանում։ 694 թվականին բանակով գալով Հայաստան, բնակություն է հաստատում Դվինում։ Ավելի ուշ դառնում է ամիրապետ.
Աբդլա (Աբդլայ), դեսպան, Գուրգեն Ա Արծրունին ուղարկել էր Բուղայի զորավարների մոտ (9-րդ դար).
Աբդլա (Ապտլայ), Ղրիմխաթունի ամուսինը (1438).
Ապտե (Ապտէ), Խասսայի հայրը (1441).
Աբդուլ Ոստանցի, վարպետ, Ոստան քաղաքի տանուտեր խոջա Աբդլազիզի եղբայրը (1459).
Աբդլա (Ապտլա), Ֆարհաճի որդին (1478).
Ապտալա (երեք անձ), (1517).
Ապտլիկ, Հովհաննես սարկավագի եղբայրը (1581).
Ապտուլ (1609).
Ապտըլայ (1615).
Ապտուլ (1621).
Ապտուլա (1627).
Ապտուլ (1634).
Ապտլա (1650).
Ապտլայ (1688).
Ապտըլայ քահանա (1688).
Ապտօ (1696).
Ապտուլայ տաղասաց (հավանաբար՝ 17-18-րդ դարեր).


== Ազգանուններ ==
Ապտուլլահեան


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 11
Ջրափի

Ջրափի, գյուղ Մարալիկի տարածաշրջանում, Մարալիկ քաղաքից 16 կմ հարավ-արևմուտք, մարզկենտրոնից գտնվում է 32 կմ հեռավորության վրա։ Նախկինում ունեցել է Չըռփլի, Չորթուլի, Ջրարփի, Քյորփիլու, Կեկաչ, Դեղաճ անվանումները։ Ախուրյանի ջրամբարի կառուցման պատճառով Ջրափի գյուղը ստեղծվել է 1974 թ-ին Ներքին և Վերին Ջրափի գյուղերի ապաբնակեցվելուց հետո։ Ջրափի է վերանվանվել 1947 թ-ին։ Գյուղը տեղադրված է Ախուրյան գետի ձախափնյա սարահարթում՝ ծովի մակարդակից 1500 մետր բարձրության վրա։


== Կլիմա ==
Ունի ցուրտ կլիմա, սակավ տեղումներ։ Լինում են ուժեղ քամիներ, հաճախակի են մառախուղները և ձնաբքերը։ Ամառը տաք է, համեմատաբար խոնավ։ Տարեկան տեղումների քանակը 600-700 մմ։ Բնական լանդշաֆտները սևահողային լեռնատափաստաններն են։


== Բնակչություն ==
Բնակչության նախնիները գաղթել են Արևմտյան Հայաստանի Ալաշկերտի, Բուլանղի, Մուշի, Էրզրումի շրջաններից։ Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 847 մարդ։ Սեռային կազմում տղամարդիկ կազմում են 51%, կանայք՝ 49%։ Տարիքային խմբերը բաշխված են հետևյալ կերպ. մինչաշխատունակներ՝ 33%, աշխատունակներ՝ 52%, հետաշխատունակներ՝ 15%։ Ունի 91 տնտեսություն։ Ունի դպրոց, գրադարան, մանկապարտեզ, բուժկետ, կապի հանգույց։ Ջրափիի ազգաբնակչության փոփոխությունը.


== Տնտեսություն ==
Գյուղատնտեսության մասնագիտացման ուղղությունը երկրագործությունն է։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 645 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 189 և 1006 հեկտար։ Մշակում են հացահատիկային, բանջարաբոստանային, կերային կուլտուրաներ, պտուղներ։ Նախկինում համեմատաբար մեծ մակերես են զբաղեցրել շաքարի ճակնդեղի ցանքերը, որոնք կրճատվել են 1988 թվականի երկրաշարժի արդյունքում Սպիտակի գործարանի փլուզման պատճառով։ Զբաղվում են նաև անասնապահությամբ, թռչնաբուծությամբ։


== Հիմնախնդիրներ ==
Համայնքի հիմնախնդիրների մեջ կարևորվում են դպրոցական գույքի նորացումը, խմելու ջրագծերի վերանորոգումը, գյուղամիջյան ճանապարհների վերանորոգումը, գյուղատնտեսական մթերքի իրացումը, գազաֆիկացումը։


== Պատմամշակութային կառույցներ ==
Գյուղի շրջակայքում կան Սուրբ Սարգիս, Սուրբ Գրիգոր, Սուրբ Աստվածածին եկեղեցիները։


== Պատկերասրահ ==

		
		
		
		
		
		
		
		


== Տես նաև ==
Ջրափիի պատմության և մշակույթի անշարժ հուշարձանների ցանկ (Շիրակի մարզ)
Քարավանատուն (Ջրափի)
Չփլուի կամուրջ (Ջրափի)


== Ծանոթագրություններ ==


== Արտաքին հղումներ ==
Ջրափի գյուղի էջը CAA կայքում Archived 2011-08-20 at the Wayback Machine.
(8130) Սիբերգ

(8130) Սիբերգ (անգլ.՝ Seeberg), աստերոիդ աստերոիդների գոտու արտաքին մասում։ Հայտնաբերվել է 1976 թվականի փետրվարի 27-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,988379 ա. մ., առավելագույնը մոտենում է 3,4499 ա. մ. հեռավորության վրա և հեռանում 4,5268 ա. մ.։ Արեգակի շուրջ մեկ ամբողջական պտույտ է կատարում 2909,33 երկրային օրվա ընթացքում, իր ուղեծրով շարժվելով միջինում 0,12374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8130) Սիբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմսոմոլսկի (գյուղ, Դուվանսկի շրջան)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկի (ռուս.՝ Комсомольский, բաշկիրերեն՝ Комсомол), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաշկինո

Ռաշկինո (ռուս.՝ Рашкино), գյուղ Ռուսաստանի Տվերի մարզի Տորժոկսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապարան (համայնք)

Անվան այլ կիրառումների համար տե՛ս՝ Ապարան (այլ կիրառումներ)Ապարան, համայնք Արագածոտնի մարզում։ Ներառում է Ապարան քաղաքը, Արագած, Երնջատափ, Կայք, Շենավան, Վարդենիս, Արայի, Թթուջուր, Հարթավան, Շողակն, Վարդենուտ, Ափնագյուղ և Սարալանջ գյուղերը։ Համայնքը ստեղծվել է 2017 թվականի հունիսի 9-ին Հայաստանի Ազգային ժողովում համայնքների խոշորացման օրինագծով։ Կենտրոնը Ապարան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ապարան համայնքը ստեղծվել է Ապարան, Արագած, Երնջատափ, Կայք, Շենավան, Վարդենիս, Արայի, Թթուջուր, Հարթավան, Շողակն, Վարդենուտ, Ափնագյուղ, Լուսագյուղ, Ձորագլուխ, Չքնաղ, Քուչակ, Եղիպատրուշ, Ծաղկաշեն, Նիգավան, Ջրամբար և Սարալանջ համայնքների միավորումից։ Համայնքի բնակչությունը կազմում է 21,112 մարդ։


== Արտաքին հղումներ ==
Ապարան - Համայնքի ղեկավար և ավագանի - Համայնքներ - Արագածոտնի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==